– Паравоз – гэта прыгожа…. Зрабіць яго невялікую мадэль стала маёй жалезнай марай. Спачатку сутыкнуўся з пэўнымі цяжкасцямі. Каб вытачыць кожную дэталь, трэба было шукаць токара. І тады я купіў спачатку адзін станок, потым другі, за імі пайшлі і астатнія, стаў сам вучыцца тачыць і свідраваць. Зараз я ўжо адначасова сталяр, чарцёжнік, цясляр, мастак. Часам адну дэталь вырабляю каля 2 тыдняў. Пакуль вучыўся ўсяму гэтаму, зрабіў дзеючую паравую машыну, невялікі генератар. Мой занятак, безумоўна, складаны і затратны, але гэта таго каштуе, – з захапленнем расказвае Леанід Гашкоў.